**Informácie k celoplošnému testovaniu v obci Záriečie**

 Testovanie COVID-19 v obci Záriečie bude prebiehať počas víkendu 7.11. – 8.11.2020 v priestoroch hlavného vchodu do základnej školy a v telocvični, ktoré boli schválené zástupcom Ozbrojených síl SR a hygieničkou z Regionálneho úradu verejného zdravotníctva v Považskej Bystrici.

 Testovanie bude prebiehať **v skrátenom čase od 8:00 hod. do 20:00 hod.**, s výnimkou prestávky vyhradenej pre občerstvenie testovacieho tímu v čase od 12:00 do 12:45 hod. a od 17:00 do 17:30 hod.

 Testovanie je dobrovoľné a môžu sa ho zúčastniť obyvatelia od 10 do 65 rokov- všetci s ochranným rúškom. Pred testovaním sa treba preukázať dokladom totožnosti, deti do 15 rokov preukazom poistenca. Cez hlavný vchod do školy sa vstúpi do priestorov určených pre administratívu a odber, vyhodnotenie bude v telocvični. Na priebeh a koordináciu testovania bude dohliadať zodpovedný príslušník Ozbrojených síl SR a príslušník Policajného zboru SR.

 Pred, počas testovania i po jeho ukončení sa treba riadiť pokynmi pracovníkov testovacieho tímu. Na verejný poriadok a dodržiavanie odstupov budú dohliadať dobrovoľníci a členovia DHZ Záriečie.

 Prosíme ľudí, aby boli dochvíľni, snažili sa dodržať časový rozpis a boli tolerantní a umožnili prednostné otestovanie vo výnimočných prípadoch ( napr. vychádzka počas PN, tehotenstvo, sprievod s dieťaťom alebo zdravotne postihnutým, atď.).

Rešpektujte usmernenia zodpovedných osôb (armáda, polícia, starosta, odberové tímy, dobrovoľní hasiči), používajte rúško a dodržiavajte odstupy.
Na ulicu pred vchodom do školy bude platiť dopravná uzávera!

**Odporúča sa minimálne pol hodinu pred testovaním nepiť alkohol a nefajčiť!**

**Netestujú sa osoby, ktoré sú v povinnej karanténe a majú zákaz vychádzania!**

Ďakujeme za porozumenie a spoluprácu.

 Ing. Jozef Kollár, starosta obce

**Harmonogram testovania- sobota- 7.11.2020**

8:00- 9:00 došlí z nočnej zmeny, súp.č.1- 50,

9:00- 10:00 súp.č.51- 63

10:00- 11:00 súp.č.64- 84

11:00- 12:00 súp.č.85- 100

12:00- 12:45 PRESTÁVKA NA OBED

13:00- 14:00 súp.č.101- 110

14:00- 15:00 súp.č.111- 118

15:00- 16:00 súp.č.119- 138

16:00- 17:00 súp.č.139- 150

17:00- 17:30 PRESTÁVKA NA VEČERU

17:30- 19:00 súp.č.151- 169

19:00- 20:00 súp.č.170- 182, ostatní- podľa potreby

**Harmonogram testovania- nedeľa- 8.11.2020**

8:00- 9:00 došlí z nočnej zmeny, súp.č.183- 208

9:00- 10:00 súp.č.209- 229

10:00- 11:00 súp.č.230- 254

11:00- 12:00 súp.č.255- 268

12:00- 12:45 PRESTÁVKA NA OBED

13:00- 14:00 súp.č.269- 276

14:00- 15:00 súp.č.277- 583

15:00- 17:00 ostatní podľa potreby

17:00- 17:30 PRESTÁVKA NA VEČERU

17:30- 20:00 ostatní- podľa potreby

Harmonogram na základe odporúčaní ráta s testovaním 30 osôb za hodinu